חוק הפיקוח על שירותים פיננסיים (קופות גמל) (תיקון מס' 13 והוראת שעה), התשע"ו-2015
הצעת חוק ממשלתית, הכנסת ה-20
פורסם: ספר החוקים, חוברת 2507, עמ' 14, 2015-11-05T00:00:00+02:00
חוק הפיקוח על שירותים פיננסיים (קופות גמל) (תיקון מס' 13 והוראת שעה), התשע"ו-2015
(להלן - התיקון) התקבל בקריאה השנייה והשלישית ביום כ' בחשון התשע"ו (2 בנובמבר 2015). ליבת התיקון הוא איחוד החשבונות בקרנות הפנסיה בשני שלבים; השלב הראשון חל בכ"ב באדר ב' התשע"ו (1 באפריל 2016) כהוראת שעה עד ט"ו בניסן התשע"ח (31 במרס 2018) מאפשר לממונה על שוק ההון ביטוח וחיסכון לקבל מכל החברות המנהלות פרטי עמיתים פעילים ולא פעילים בקרנות הפנסיה כדי להצליב מידע שיאפשר להעביר את הכספים בקרנות הפנסיה בהם הוא עמית לא פעיל לקרן הפנסיה בה הוא עמית פעיל. החברה תעדכן אותו כי יש כוונה לעביר את הכסף לקרן בה הוא עמית פעיל, ויינתן לו יינתן פרק זמן להתנגד להעברה ואם לא התנגד – יועברו הכספים לקרן הפנסיה בה הוא עמית פעיל. המטרה היא למנוע מצב בו העמית ישלם דמי ניהול כפולים וביחס לכספים  בחשבון לא פעיל. השלב השני בנושא איחוד החשבונות הוא הוראת קבע מיום ג' בטבת התשע"ז (1 בינואר 2017) המתייחסת למקרה בו אדם מצטרף לקרן פנסיה חדשה ואז מוטלת על החברה המנהלת את הקרן אליה הוא מצטרף לבדוק האם יש לו חשבונות לא פעילים בחברות אחרות על מנת לאחדם.